Qashqadaryoda qo‘lga olingan AQSh fuqarosi Zokir Aliyev ozod qilindi

Qashqadaryoda qo‘lga olingan AQSh fuqarosi Zokir Aliyev ozod qilindi. Bu haqda “Gazeta.uz” xabar bermoqda.

Nashr manbasiga ko‘ra, hozirda u qarindoshlarinikida.
1972-yilda Qashqadaryo viloyatining Chiroqchi tumanida tug‘ilgan, 2014-yilda AQSh fuqaroligini olgan va shu kungacha mazkur mamlakatda yashab kelgan Zokir Aliyev qarindoshlarining taklifi bilan O‘zbekistonga kelgan edi.
U 16-iyun kuni Chiroqchi tumanida qo‘lga olindi. Davlat xavfsizlik xizmati Zokir Aliyevni 2005-yildan beri “O‘zbekiston islom harakati” faoliyatiga aloqadorligi uchun qidiruvda bo‘lgani, hozirda unga nisbatan ehtiyot chorasini qo‘llash masalasi ko‘rib chiqilayotganini bildirgandi.